दिवचल ः अस्नोडा ग्रामविकास संस्थेन स्वातंत्र्याच्या अमृत महोत्सवी वर्सा निमतान आयोजीत केल्ल्या आरोग्यम 2022 शिबिराक उत्स्फूर्त प्रतिसाद लाबिल्लो. अस्नोडें पंचायत सभाघरांत हें शिबीर जालें.
 उत्तर गोंय जिल्हा हाॅस्पिटली आनी युवराज सिंग फावंडेशनाच्या पालवान आयोजीत केल्ले हे कार्यावळीचें उक्तावण मंत्री निळकंठ हळर्णकार हांचे हस्तुकीं जालें. सुरवातीक बावटो हुबोवन रक्तदान शिबिराक आरंब जालो.
 डाॅ. उमेश धुमे, समितीचे अध्यक्ष अतुल कामत, हेर पदाधिकारी, वांगडी, हेल्थ वेचे संजय आंबागडे, डाॅ. प्रवीण नगर्सेकार, डाॅ. नेहाल आदीची उपस्थिती आसली. उत्तर गोंय जिल्हा हाॅस्पिटलाचे डाॅ. सोनम कळंगूटकार आनी तांची टीम तशेंच करीन राॅड्रिगीस, सुलोचना गांवस हांचीय हाजिरी आसली.
 युवराज सिंग फावंडेशनाच्या पालवान ब्रेस्ट कॅन्सर शिबिरूय जालें. ह्या शिबिरांत डाॅ. निकी हडफडकार आनी डाॅ. प्रतिक्षा सक्सेना हांणी दुयेंतीची तपासणी केली. अतुल कामत हांणी सगल्यांक येवकार दिलो आनी तांणीच उपकार मानले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 